पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। जवाहर कला केन्द्र में चल रही ग्रीष्मकालीन बाल अभिरूचि शिविर में शहर के 556 बच्चें अपनी अभिरूचि की कला को अनुभवी कला विशेषज्ञों के सहारे परवान चढ़ा रहे है।सुबह 8 बजे से 12 बजे तक अलग-अलग समूहों में सितार, गिटार, सिंथेसाइजर वाद्यों को बजाने की प्राथमिक जानकारी के साथ अब अपनी अंगुलियों का कमाल दिखाने की लालसा के साथ बच्चें कोशिश में है।वहीं लोक नृत्य, भरतनाट्यम में गल्र्स अपनी कला को निखारने में लगी है। तो नाट्यकला, पेंटिंग, पेपरमेशी में भी बच्चें पूर्ण रूचि के साथ कार्यरत है। शिविर में नाटक, पेंटिंग, पेपरमेशी, लोक नृत्य, भरतनाट्यम, कथक (लखनऊ घराना), सितार, गिटार, सिंथेसाइजर, सुगम संगीत (कंठ) आदि का प्रशिक्षण दिया जा रहा है।
सबसे ज्यादा 290 बच्चें ड्रामा आर्ट में है।जहां केन्द्र के प्रोग्राम ऑफिसर संदीप मदान के साथ 13 कलाकार ट्रेनिंग दे रहे है। इसमें खेल-खेल में सिखाने, ग्रुप बनाकर परिचय, कोआर्डिनेशन संबंधित गेम्स, वॉयस एंड स्पीच, ग्रुप में कार्य करना, इमेजिनेशन, पर्यवेक्षण, एकाग्रता, समन्वय आदि की जानकारी के साथ कला में निखार लाया जा रहा है। अब बच्चों ने करेक्टेराइजेशन, रिलेशनशिप, माइम (मूकाभिनय) इम्प्रोवाइजेशन के साथ-साथ नाटकों की थीम पर भी कार्य प्रारंभ किया जाएगा।
लोक नृत्यों में इन्हें राजस्थानी लोक नृत्य यथा कालबेलिया व राजस्थानी लोक नृत्यों के साथ प्रादेशिक लोक नृत्य यथा पंजाबी, गुजराती आदि लोक नृत्यों का प्रशिक्षण प्रतिष्ठित एवं उभरते संरचनाकारों दिया जा रहा है। भरतनाट्यम में शब्दम, अलारिपु तथा दक्षिण के लोकनृत्य शैली पर आधारित नृत्यों का प्रशिक्षण दिया जा रहा है। शास्त्रीय संगीत के तहत राग व सरस्वती वंदना, अहीर मैख विलावल, देश भक्तिगीत सुगम संगीत के तहत व देश भक्ति गीत प्रादेशिक लोक गीत-बंगाली गायन प्रशिक्षण प्राप्त कर रहे है। सुगम संगीत, वाद्यवृंद - सिंथेसाइजर, गिटार का भी प्रशिक्षण दिया जा रहा है। इन्हें बेसिक जानकारी के साथ गाने तथा नई संरचनाओं की जानकारी दी जा रही है।
ड्राइंग एवं पेंटिग्स में रेखा का ज्ञान, वाटर कलर, स्केचिंग, ऑयल कलर के साथ अलावा कोलाज आदि का प्रशिक्षण दिया जा रहा है। पेपरमेशी के अन्तर्गत डेकोरेटिव पीस यथा मिट्टी-कुटी से मानव आकृति, फूल पत्तियां, तश्तरियां, फ्लॉवर पॉट, फाउंटेन, झरोखे इत्यादि क्राफ्ट के कई आइटम सिखाए जा रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn